**projektas**

**reg. Nr. T-23**

**2.27.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl Pasvalio RAJONO SAVIVALDYBĖS TARYBOS 2007 M. GRUODŽIO 20 D. SPRENDIMO NR. T1-237 „DĖL PASVALIO RAJONO SAVIVALDYBĖS VISUOMENĖS SVEIKATOS BIURO DIREKTORIAUS TARNYBINIO ATLYGINIMO IR DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO“ PAKEITIMO** |

|  |  |  |
| --- | --- | --- |
| 2019 m. vasario d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu ir 4 dalimi, Lietuvos Respublikos sveikatos apsaugos ministro 2018 m. sausio 23 d. įsakymu Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“ (su visais pakeitimais), Pasvalio rajono savivaldybės visuomenės sveikatos biuro nuostatų, patvirtintų Pasvalio rajono savivaldybės tarybos 2007 m. lapkričio 28 d. sprendimu Nr. T1-215 „Dėl Pasvalio rajono savivaldybės visuomenės sveikatos biuro nuostatų patvirtinimo“ (Pasvalio rajono savivaldybės tarybos 2017 m. gegužės 24 d. sprendimo Nr. T1-120 redakcija) 6.4 punktu, atsižvelgdama į Pasvalio rajono savivaldybės Visuomenės sveikatos biuro 2019 m. sausio 28 d. raštą Nr. SD-12 „Dėl didžiausio leistino Visuomenės sveikatos biuro pareigybių (etatų) skaičiaus padidinimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2007 m. gruodžio 20 d. sprendimo Nr. T1-237 „Dėl Pasvalio rajono savivaldybės Visuomenės sveikatos biuro direktoriaus tarnybinio atlyginimo ir didžiausio leistino pareigybių (etatų) skaičiaus patvirtinimo“ (su visais pakeitimais) 3 punktą ir jį išdėstyti taip:

„3. Patvirtinti didžiausią leistiną Pasvalio rajono savivaldybės Visuomenės sveikatos biuro pareigybių (etatų) skaičių – 13“.

2. Sprendimas įsigalioja nuo 2019 m. kovo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-01-30, tel. (8 451) 54 086

Suderinta DVS Nr. RTS-27

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio RAJONO SAVIVALDYBĖS TARYBOS 2007 M. GRUODŽIO 20 D. SPRENDIMO NR. T1-237 „DĖL PASVALIO RAJONO SAVIVALDYBĖS VISUOMENĖS SVEIKATOS BIURO DIREKTORIAUS TARNYBINIO ATLYGINIMO IR DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO“ PAKEITIMO**

**2019-01-30**

Pasvalys

1. **Problemos esmė**

Sprendimo projektu siūloma padidinti Pasvalio rajono savivaldybės Visuomenės sveikatos biuro didžiausią leistiną pareigybių (etatų) skaičių 1 etatų, nuo 12 iki 13 etatų.

Sprendimo projektas parengtas atsižvelgiant į Pasvalio rajono savivaldybės Visuomenės sveikatos biuro 2019 m. sausio 28 d. raštą Nr. SD-12 „Dėl didžiausio leistino Visuomenės sveikatos biuro pareigybių (etatų) skaičiaus padidinimo“, kuriame prašoma padidinti didžiausią leistiną Visuomenės sveikatos biuro pareigybių (etatų) skaičių 1 etatų, tai yra nuo 12 iki 13.

Lietuvos Respublikos sveikatos apsaugos ministro 2018 m. gruodžio 18 d. įsakymu Nr. V-1461 „Dėl Lietuvos Respublikos sveikatos apsaugos ministro 2018 m. sausio 23 d. įsakymo Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“ pakeitimo“, siekiant užtikrinti kokybišką valstybinių (valstybės perduotų savivaldybėms) visuomenės sveikatos priežiūros paslaugų teikimą savivaldybės teritorijoje, buvo sumažinti normatyvai visuomenės sveikatos specialistams, dirbantiems ugdymo įstaigose: vienam visuomenės sveikatos specialistui miesto gyvenamosiose vietovėse priskirti 740 mokinių (buvo 870), ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas, o vienam visuomenės sveikatos specialistui kaimo gyvenamosiose vietovėse priskirti 360 mokinių (buvo 420), ugdomų pagal  ikimokyklinio, priešmokyklinio, pradinio, pagrindinio ir vidurinio ugdymo programas. Šiuo metu ugdymo įstaigose sveikatos priežiūrą vykdo 7 visuomenės sveikatos priežiūros specialistai (6 etatai), kurie teikia visuomenės sveikatos priežiūros paslaugas 3 593 įvairaus amžiaus vaikams ir jaunimui: 1766 mieste ir 1827 kaimo gyvenamosiose vietovėse. Perskaičiavus darbuotojų darbo krūvius pagal naujai patvirtintus normatyvus, kad būtų užtikrintas paslaugų teikimas, reikalingas papildomai 1 etatas. Etato išlaikymui lėšos bus skirtos iš 2019 metų specialiosios tikslinės dotacijos valstybinėms (valstybės perduotos savivaldybėms) visuomenės sveikatos priežiūros funkcijoms vykdyti.

Etato poreikio pagrindimas išdėstytas Visuomenės sveikatos biuro direktorės rašte (raštas pridedamas).

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui bus naudojamos specialios tikslinės dotacijos valstybinėms (valstybės perduotos savivaldybėms) visuomenės sveikatos priežiūros funkcijoms vykdyti lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės Visuomenės sveikatos biuro direktorė

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA. Visuomenės sveikatos biuro raštas, 1 lapas.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė